Diari Oficial de la Generalitat Valenciana


Sumari del DOGV 4458, del 12-03-2003 (2003/2966)

ORDE de 3 de març de 2003 de la Conselleria de Cultura i Educació, per la qual es convoquen, per a la Comunitat Valenciana, els Premis Extraordinaris de Formació Professional Específica, corresponents al curs 2001/2002.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4458

Data del DOGV
:   12-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2966


Data del document
:   03-03-2003

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * alumne
    * formació professional
    * ensenyament professional
    * premi cultural
    * distinció honorífica

ORDE de 3 de març de 2003 de la Conselleria de Cultura i Educació, per la qual es convoquen, per a la Comunitat Valenciana, els Premis Extraordinaris de Formació Professional Específica, corresponents al curs 2001/2002. [2003/2966]
  
L'Orde de 2 de maig del 2002, de la Conselleria de Cultura i Educació, (DOGV del 10-05-2002), establix en la Comunitat Valenciana els Premis Extraordinaris de finalització d'estudis de Formació Professional Específica de grau mitjà i superior, com a reconeixement oficial dels mèrits de l'alumnat que ha cursat brillantment esta etapa educativa.
  
En la citada orde s'indica que anualment la Conselleria de Cultura i Educació convocarà estos premis per als alumnes que hagen finalitzat els seus estudis en el curs acadèmic anterior a la mencionada convocatòria.
  
Per tot això, en virtut de les competències que em conferix l'article 35 de la Llei 5/1983, de 30 de desembre, del Govern Valencià,
  
ORDENE
  
Primer
  
1. Es convoquen els Premis Extraordinaris de Formació Professional Específica corresponents al curs 2001/2002.
  
2. Les bases de la convocatòria, aprovades en l'Orde de 2 de maig, de la Conselleria de Cultura i Educació (DOGV de 10-05-2002), figuren com a annex I a la present orde.
  
Segon
  
L'import global màxim destinat als premis, la concessió dels quals es convoquen per la present Orde, serà de 18.030euros, que es finançarà a càrrec de la línia de subvenció T4456000, del programa 421.30, secció 09, servici 04, del Pressupost de la Generalitat Valenciana per a l'exercici 2003.
  
Tercer
  
Es podran concedir premis de grau mitjà i de grau superior, per cada Família Professional.
  
DISPOSICIONS FINALS
  
Primera
  
Es delega en el director general d'Ordenació i Innovació Educativa i Política Lingüística la facultat per a concedir els premis i se l'autoritza perquè dicte les resolucions necessàries per al desenrotllament i l'execució de la present orde.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà de la seua publicació.
  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 3 de març de 2003
  
El conseller de Cultura i Educació
  
MANUEL TARANCÓN FANDOS
  
ANNEX I
  
Bases de la convocatòria
  
Primera
  
1. Podran optar als Premis Extraordinaris de Formació Professional Específica aquells alumnes que, estant matriculats en centres docents de la Comunitat Valenciana sostinguts amb fons públics, hagen finalitzat els seus estudis de cicles formatius de grau mitjà i superior en el curs acadèmic 2001/2002.
  
2. Per a participar en esta convocatòria, serà necessari que la qualificació final dels alumnes que es presenten siga igual o superior a 8,5 punts.
  
3. La nota mitjana s'obtindrà com a mitjana aritmètica de les qualificacions obtingudes en els mòduls que componen el cicle. Als efectes del càlcul de la nota mitjana, no serà computat el mòdul de Formació en Centres de Treball, que es qualifica en termes d'apte/no apte. Els mòduls que hagueren sigut objecte de convalidació es valoraran amb 5,5 punts.
  
Segona
  
1. Els alumnes que reunisquen els requisits establits en els apartats anteriors i desitgen optar a estos premis, hauran de presentar la següent documentació en el centre públic en què es troba el seu expedient acadèmic.
  
a) Instància formulada segons model que es publica com a annex II. En el mateix model de sol·licitud, les secretaries dels centres ompliran els apartats corresponents, certificant la veracitat de les dades reflectides en ell.
  
b) Breu currículum amb indicació, si és procedent, dels premis o beques que hagueren obtingut i altres mèrits que es desitge al·legar, acompanyats de la documentació corresponent.
  
c) Fotocòpia del document nacional d'identitat.
  
2. La data d'inscripció per a optar als premis corresponents al curs 2001/2002 serà fins al dia 8 d'abril de 2003, inclusivament.
  
Tercera
  
1. Abans del dia 10 d'abril de 2003, els secretaris/àries dels instituts d'Educació Secundària remetran a la Direcció General d'Ordenació i Innovació Educativa i Política Lingüística, de la Conselleria de Cultura i Educació, les sol·licituds d'inscripció presentades.
  
2. Si la sol·licitud d'inscripció no reunira els requisits necessaris, es requerirà l'interessat perquè en el termini de 10 dies esmene la falta, indicant-li que si així no ho fera, es tindrà per desestimada la seua petició, prèvia resolució de la Direcció General d'Ordenació i Innovació Educativa i Política Lingüística.
  
Quarta
  
1. Per a la valoració de les sol·licituds, es constituirà un tribunal designat pel director general d'Ordenació i Innovació Educativa i Política Lingüística i integrat pel president, que serà el director general d'Ordenació i Innovació Educativa i Política Lingüística o la persona en qui delegue; un secretari, funcionari de la Direcció General d'Ordenació i Innovació Educativa i Política Lingüística; nou vocals, dels quals tres seran inspectors d'Educació, un per cada Direcció Territorial de Cultura i Educació, tres professors de Formació Professional Específica de distintes Famílies Professionals, i tres representants del Consell de Cambres Oficials de Comerç, Indústria i Navegació de la Comunitat Valenciana.
  
2. Els set representants de l'administració educativa, seran nomenats pel director general d'Ordenació i Innovació Educativa i Política Lingüística i els tres representants del Consell de Cambres Oficials de Comerç, Indústria i Navegació de la Comunitat Valenciana, a proposta del Consell citat.
  
3. Abans del dia 22 d'abril de 2003 la Direcció General d'Ordenació i Innovació Educativa i Política Lingüística traslladarà al tribunal la documentació dels alumnes inscrits.
  
Quinta
  
1. Els Premis es concediran en règim de concurrència competitiva. El tribunal tindrà en compte, a més de l'expedient acadèmic, qualssevol altres mèrits acadèmics o professionals degudament justificats que puguen ser considerats i, valorarà positivament la seua vinculació amb els estudis cursats.
  
2. En el supòsit d'empat, es podrà tindre en compte en la valoració de l'expedient acadèmic les qualificacions obtingudes en cada un dels mòduls professionals, ponderant la d'algun en especial.
  
3. El tribunal podrà proposar desert algun dels premis.
  
Sexta
  
1. El Tribunal confeccionarà una acta de qualificació final obtinguda per cada estudiant presentat a la convocatòria i elaborarà la proposta d'adjudicació provisional dels premis als estudiants, una vegada avaluats els mèrits de cada concursant.
  
2. Esta proposta d'adjudicació provisional dels premis es farà pública en els taulers d'anuncis de les Direccions Territorials de Cultura i Educació.
  
3. Els estudiants presentats o els seus representants legals podran reclamar per escrit contra la qualificació obtinguda, per mitjà d'instància dirigida al president del tribunal, en el termini de cinc dies hàbils a partir del següent a aquell en què es publiquen les qualificacions.
  
4. El tribunal elevarà la proposta d'adjudicació dels Premis Extraordinaris de finalització d'estudis de Formació Professional Específica de grau mitjà i superior i l'acta de qualificacions finals obtingudes per tots els estudiants presentats, a la Direcció General d'Ordenació i Innovació Educativa i Política Lingüística, perquè, per delegació del conseller, el director general d'Ordenació i Innovació Educativa i Política Lingüística resolga, abans del 30 d'abril de 2003. Si en esta data no es dicta i publica la resolució, les sol·licituds s'entendran desestimades.
  
Sèptima
  
1.D'acord amb la resolució de concessió de premis, que serà publicada en el Diari Oficial de la Generalitat Valenciana, la Conselleria de Cultura i Educació notificarà als premiats la data i el lloc en què s'entregaran.
  
2. Els estudiants que obtinguen el Premi Extraordinari rebran, a més de la seua dotació econòmica, un diploma acreditatiu i serà anotada esta distinció en el seu expedient acadèmic pel secretari del centre on figuren estos.
  
3. L'obtenció del Premi Extraordinari de Formació Professional Específica de grau superior podrà donar opció, si és procedent, a concórrer, prèvia inscripció, al corresponent Premi Nacional.
  
Octava
  
S'autoritza el director general d'Ordenació i Innovació Educativa i Política Lingüística a dictar aquelles resolucions que siguen necessàries per a l'aplicació i desenrotllament de la present orde, així com a abonar els gastos que es produïsquen, si és procedent, amb motiu de l'entrega dels premis.
  
Novena
  
La presentació de la sol·licitud implica l'acceptació de les bases de la present convocatòria.
  
Deu
  
La documentació presentada pels sol·licitants podrà ser retirada dins dels tres mesos següents a comptar des de l'endemà de la publicació de l'adjudicació dels premis en el Diari Oficial de la Generalitat Valenciana, dirigint-se a la Direcció General d'Ordenació i Innovació Educativa i Política Lingüística de la Conselleria de Cultura i Educació. A partir de la mencionada data, aquella documentació que no haja sigut retirada serà destruïda.
  
ANNEX II
  
INSCRIPCIÓ
  
Cognoms
  
Nom
  
Data de naixement
  
NIF
  
Adreça (a efectes de notificació)
  
Telèfon
  
Localitat
  
Província CP
  
Centre (o centres) en què va cursar els seus estudis
  
Adscrit a l'IES (només per a estudiants de centres privats)
  
Localitat
  
Província CP
  
Família professional
  
Cicle formatiu cursat
  
Hores de currículum
  
SOL·LICITA participar en la convocatòria per a l'obtenció dels Premis Extraordinaris de Formació Professional Específica de grau mitjà i/o superior, convocats per Orde de 3 de març del 2003, per als alumnes de centres sostinguts amb fons públics ubicats a la Comunitat Valenciana, que han finalitzat els seus estudis en el curs 2001/2002.
  
................................. a ..... de ............. de 2003
  
(firma)
  
A OMPLIR PEL CENTRE DOCENT
  
senyor/senyora ....
  
secretari/ària del centre docent ....
  
Domicili ....
  
Localitat ....
  
Província .... CP .....
  
CERTIFICA
  
Que senyor/senyora ....
  
ha finalitzat en el curs 2001/2002 els estudis de (denominació del cicle formatiu) ...
  
cursant els següents mòduls professionals:
  
MÒDULS HORES CURS ACADÈMIC QUALIFICACIÓ
  
Nota mitjana aritmètica..........................
  
............................, ........ de ............................ de 2003